Hlina, Alojz, poslanec NR SR (2015-05-19):
Pozrite sa, ja som poslušný, predseda povedal, že to mám odkázať, tak to odkazujem. (Povedané so smiechom a reakcie z pléna.) A tak už asi viete. Prosím vás, takto, téma, téma NKÚ, prísne vzaté, nie je mojou témou, poviem otvorene, že by som sa trhal zo sna kvôli tomu, fakt nie. A poviem aj prečo. Napriek tomu, že nie je mojou témou, toto sú správy NKÚ za rok 2012, 2013. Ruku na srdce, ktorý z vás ich čítal? Ja som ich čítal obidve. Aj k jednej, aj k druhej som vystúpil. K jednej som vystúpil ako jediný a k druhej sme vystúpili traja. Čiže napriek tomu, že NKÚ nie je mojou témou, proste považujem za potrebné za NKÚ, lebo tuto neraz bolo povedané, že aké je dôležité. Je dôležité, je, len chýba ten dôraz. Chýba ten dôraz, lebo aj v týchto správach aj ten pán Jasovský, na ktorého tu zaznelo kdečo, ja ho neviem posúdiť, ale aj v týchto správach je napísané, že čo zistili, čo je zlé a neviem čo. Ale povedzte mi, aký bol záver? Aký bol spoločenský tlak, ako sme sa tomu venovali, ako sme na to tlačili, ako sme tam chodili robiť prieskum, ako sme interpelovali, ako sme boli dôslední v tom, aby sa to málo, čo tam bolo, aby sa to málo vyšetrilo. NKÚ nie je mojou témou. Mojou témou je to, že vyháňajú deti z Mičurinu. Šesťdesiat rokov chodili deti na Mičurin, teraz v sebe nabral niekto tú drzosť, že ich vyháňa, tie deti, kvôli tomu, že oligarchovia si tam chcú postaviť svoje vily. To je symbol, to je väčší symbol ako NKÚ. To, že niekto je schopný predať 65 ha pôdy, vymeniť, zameniť, vyšpekulovať pri Bratislave. Niekedy kvôli pôde boli revolúcie. Ja sa čudujem tomuto biednemu zbedačenému ľudu, keď už ani kvôli pôde nie je schopný narovnať a niečo urobiť. Naozaj ja už čo to mám byť? Ja neviem, čo vám už, keď vám do chladničky vojdú. Už vám z peňaženky vyťahujú, Váhostav, už vám berú pôdu, pôda vždycky bola štartérom revolúcií. Pôdu vám berú, čiže dobre, modifikujeme to na čo. Kedy sa Slovák zobudí? Keď mu príde smerák do chladničky, vtedy sa zobudí, ja neviem, možno, neviem. Toto len využijem na to, že aby sme niektoré skutočnosti zadokumentovali. Vážení, opozícia sa dohodla. Ak je nás 67, tak keď sa 60 podpísali a z toho traja tu neboli, hej, ja neviem, pán Fronc tu nebol alebo ja neviem. Čo viac chcete? Veď naozaj opozícia sa dohodla. Tieto prípady, ktoré sa tu zjavili, sú na úrovni štatistickej chyby, bez urážky, Štefan. To je úplne normálne. Ja som blahosklonný k tebe. Ja napríklad návrh pána Freša beriem ako cynický kalkul, studený cynický kalkul potápajúcej sa Costy Concordie, kde proste niečo ešte za niečo, ja neviem, úplne hrozné, s kandidátom, s primátorom Spišskej Novej Vsi. Ale ja mám väčšie pochopenie pre nomináciu pána Kuffu a Kvasničku, nie, ani ja tú pani fakt nepoznám, ale preto, že to chceli navrhnúť, že proste cítili nejaké vnútorné, pán Kvasnička sa pripravoval na to, aby to odôvodnil. Ja mám pre to pochopenie. Pri niektorých poslancoch mám pochopenie, že kľudne, keby sa povedalo, že opozícia a kľudne aj Števo Kuffa osobitne, prípadne pani Mezenská. V dobrom, viete, že v dobrom, že kľudne, musíme mať pre niečo pochopenie, že proste sú tu ľudia, ktorí proste si niečo nechcú pripustiť, že je to tak. A dajme im tu šancu, dajme im ten idealizmus v tom, že majú na to svoje právo. Ale, ale znova by som povedal, organickou súčasťou organizmu, zdravého organizmu osobnosti, že proste pri 67 osobnostiach je úplne logické, že sa nájdu proste iné nazerania na svet, ktoré im možno nemajú tú, čo by ste vy očakávali. Je úplne jasné, že kandidátom opozície je pán Žilinka. Ja som urobil, čo som mohol. Ja som sa podpísal pod ten návrh, ja som sa bol pozrieť na finančnom výbore, aby som vedel, koho volím. Lebo mne najskôr bolo povedané, že je to dobrý kandidát, tak som pripojil svoj podpis. Potom som si to išiel verifikovať na finančný výbor. Dal som si tú robotu na rozdiel od niektorých kolegov, vypočul som si jeho prezentáciu a budem ho voliť. Pre túto chvíľu je naozaj mojím kandidátom pán Žilinka, môj podpis nesťahujem, práve naopak, je kandidátom opozície. Čo viac chcete? Vážení kolegovia, to nie je, že zvolením pána Žilinku SMER prehrá, to vôbec nie je tak. Zvolením pána Žilinku vy naplníte sľub svojho predsedu. Fakt, to vôbec neni, že, lebo my nemôžeme v zásade vyhrať, lebo my nemôžeme vyhrať, lebo my nemáme ten silový nástroj v počte hlasov. My ho nemáme. Preto mi to príde také zákerné, že vôbec pripúšťate tú hru a tvárite sa, že nie, nie, že kandidátom opozície nie je pán Žilinka, ale je to aj pani Crkoňová a je to prípadne aj primátor Spišskej Novej Vsi. Vôbec to nie je tak, veď to musí byť jasné aj vám. Ak váš premiér sľúbil, že, alebo on ho nemusel dať ten sľub. Ja nechápem, tak keď dal, veď to je to, viete, aj podnikanie, aj v živote chlapa slovo robí chlapa. Ja som tak bol možno zle naučený. Ale ak niekto dal slovo, povedal, vyhlásil, že patrí to pozícii, no tak je to tak. Proste to neni pozičná hra, výhra opozície, to vôbec nie je tak. Vy len doznávate sľubu vášho predsedu. Nevolením opozičného kandidáta proste negujete sľub vášho predsedu. Je to tak, nie je to tak? Viete, mne sa v zásade, ja tu mám nejaké poznámky. Či to má vôbec zmysel o tom rozprávať, že či, naozaj už nech to preletíme. Podľa mňa tu budú aj lepšie témy, lebo my nemáme ani tú kultúru. Ja sa aj toho bojím, že aj keď tam bude, ja neviem, kto keby tam bol, tak príde ďalšia správa, ktorá znova prejde absolútnym nepovšimnutím. Znova prejde to absolútne tou nedôslednosťou, že budú tam zistenia väčšie, menšie a nič. Väčšie a nič. Viete, zase nič. A to je presne to, že my sa už konfrontujete, že jedna správa, druhá správa, jedno vystúpenie poslanca. V prvej troch, v druhom už iba jeden. V ďalších správach nevystúpi asi vôbec nikto. A potom sa nerozpakujete vyháňať deti z miesta, kde 60 rokov chodíte. Potom sa nerozpakujete, lebo si poviete, pozri, však to nemá zmysel. Mňa skôr toto mrzí. Či toto pomôže, ja som ochotný a náchylný tomu veriť, že to tomu prispeje, že sa tam zmení, bude tam pán Žilinka, bude to kandidát, ktorého ja nerozporujem pozične, proste z pohľadu jeho kvalifikácie, a to, prosím vás, naozaj že ja už beriem s rezervou niektoré vyjadrenia kolegu. Len nemôžete to povyšovať, že aj iní kandidáti sú tiež kandidáti opozície. Lebo nie je to tak. Aj vy to viete. Naozaj, opakujem sa, keby SMER mal dať nejakého kandidáta, 82 vás podpíše za nejakého a kolega profesor z UK práva by dal svojho, tak my vám neurobíme to, že povieme, áno, ten je náš kandidát, lebo to je. Keby ste vy mali niekde, že to je nominovať, že áno, my berieme, že ten jeden, lebo, prísne vzaté, je zo SMER-u, je kandidátom SMER-u. Lebo to tak naozaj nie je. To viete. Aj vy to viete. Kandidát opozície na post predsedu NKÚ je pán Maroš Žilinka. To, že sa tu zjavili ďalší dvaja kandidáti, je, s tým skončím, len to zopakujem pre záznam, v jednom prípade studený, cynický kalkul Costy Concordie, kapitána z Costy Condordie. A druhé je to, čo vlastne sa v spoločenstve ľudí, ktorí sú slobodní, ktorí majú nejaké hodnoty, ktorí nie sú upätí, uviazaní, nie sú napchatí niekde, sa stane a zjaví a ja mám pre to relatívne vysokú mieru pochopenia, to chcem povedať. Nebudem tu robiť tribunál. Tu z tohto tribunálu tú chrliť síru na Štefana alebo na pána Kvasničku, že neviem čo, vôbec nie. To ich právo v zásade pre túto chvíľu nespochybňujem. Pravdou je, že to načasovanie ani zďaleka nebolo schopné. Ale nevadí to až tak. Keby sme mali na druhej strane korektného partnera, lebo korektný partner by povedal, dobre, ja to chápem, ja to rešpektujem, to je úplne v poriadku. A tu sa odhalí, či ste korektný partner, či ste čestní bojovníci, či ste proste korektní bojovníci, alebo ste, a ja ten pejoratívny výraz, i keď mi stojí tuná na jazyku, nepoužijem, že proste využijete, zneužijete tú situáciu, že to prekrútite. Ďakujem pekne.